# Bill Murray

### Wikipedia

William James "Bill" Murray (s. 21. syyskuuta 1950, Chicago, Illinois) on yhdysvaltalainen koomikko, ohjaaja, tuottaja ja näyttelijä.

Murray nousi julkisuuteen esiinnyttyään NBC:n televisio-ohjelmassa Saturday Night Live vuosina 1977–1980. Hän oli myös käsikirjoittamassa ohjelmaa.

Murray on esiintynyt urallaan yli kolmessakymmenessä elokuvassa, pääasiassa komedioissa, mutta on tehnyt myös vakavia (tai ainakin puolivakavia) rooleja, muun muassa elokuvissa Veitsen terällä ja Kahden miehen nainen. Yhden tunnetuimmista rooleistaan hän teki vuonna 1993 elokuvassa Päiväni murmelina, jossa hän esittää meteorologi Phil Connorsia. Murray on saanut julkista tunnustusta näyttelijäntyöstään vasta aivan viime vuosina muun muassa elokuvien Rushmore – akatemian älypää (1998), Lost in Translation (2003) ja Broken Flowers (2005) myötä. Hän sai suorituksestaan Lost in Translationissa muun muassa parhaan miespääosan Golden Globen ja BAFTAn ja oli ehdolla Oscarin saajaksi samassa kategoriassa. Hän oli ollut aiemmin ehdolla Golden Globen saajaksi rooleistaan elokuvissa Ghostbusters – haamujengi (paras miespääosa musikaalissa tai komediassa) ja Rushmore – akatemian älypää (paras miessivuosa).

Vuonna 1990 Murray ohjasi ja tuotti elokuvan Keikka putkessa, mikä on tähän mennessä hänen ainoa ohjaustyönsä.

Murray on viides yhdeksästä lapsesta suuressa katolisessa perheessä. Billin lisäksi myös kolme muuta hänen sisaruksistaan ovat näyttelijöitä, John Murray, Joel Murray ja Brian Doyle-Murray. Kaikki neljä veljestä esiintyivät yhdessä vuonna 1988 elokuvassa Haamujen kosto. Murray omistaa veljiensä kanssa ravintolaketjun nimeltä Murray Brothers Caddy Shack. Hän on myös kahden baseball-joukkueen osaomistaja: South Atlantic Leaguessa pelaavan Charleston RiverDogsin ja American Associationissa pelaavan St. Paul Saintsin.

Murray avioitui vuonna 1980 Margaret Kellyn kanssa. Heillä on kaksi yhteistä lasta, Homer (s. 1982) ja Luke (s. 1985). Liitto päättyi eroon vuonna 1994. Vuonna 1997 hän meni naimisiin Jennifer Butlerin kanssa. Heillä on neljä lasta, Jackson (s. 1993), Cal (s. 1995), Cooper (s. 1996) ja Lincoln (s. 2001).

## [muokkaa] Filmografia

- Jurtit (Meatballs) (1979)
- Where the Buffalo Roam (1980)
- Latvasta laho (Caddyshack) (1980)
- Veltot (Loose Shoes) (1980)
- Natsat (Stripes) (1981)
- Tootsie - lyömätön lyyli (Tootsie) (1982)
- Ghostbusters – haamujengi (Ghostbusters) (1984)
- Nothing Lasts Forever (1984)
- Veitsen terällä (The Razor's Edge) (1984)
- Pieni kauhukauppa (Little Shop of Horrors) (1986)
- Haamujen kosto (Scrooged) (1988)
- Ghostbusters II (1989)
- Keikka putkessa (Quick Change) (1990)
- Entäs Bob? (What About Bob?) (1991)
- Päiväni murmelina (Groundhog Day) (1993)
- Kahden miehen nainen (Mad Dog and Glory) (1993)
- Ed Wood (1994)
- Kingpin (1996)
- Yllätysperintö (Larger Than Life) (1996)
- Mies joka tiesi liian vähän (The Man Who Knew Too Little) (1997)
- Villit kuviot (Wild Things) (1998)
- Neljä kaverusta (With Friends Like These...) (1998)
- Rushmore – akatemian älypää (Rushmore) (1998)
- Cradle Will Rock (1999)
- Hamlet (2000)
- Charlien enkelit (Charlie's Angels) (2000)
- Speaking of Sex (2001)
- Osmosis Jones (2001)
- The Royal Tenenbaums (2001)
- Lost in Translation (2003)
- Kahvia ja tupakkaa (Coffee and Cigarettes) (2003)
- Karvinen elokuva (Garfield) (2004) (ääni)
- Steve Zissoun vedenalainen maailma (The Life Aquatic with Steve Zissou) (2004)
- Broken Flowers (2005)
- The Lost City (2005)
- Karvinen 2 (Garfield 2) (2006) (ääni)

## [muokkaa] Aiheesta muualla

- Bill Murray Internet Movie Databasessa (IMDb.com)
- Murray Brothers Caddyshack

Haettu osoitteesta http://fi.wikipedia.org../../../b/i/l/Bill_Murray_2a04.html

Luokat: Yhdysvaltalaiset näyttelijät | Yhdysvaltalaiset koomikot | Yhdysvaltalaiset elokuvaohjaajat | Yhdysvaltalaiset TV-käsikirjoittajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bosanski
- Dansk
- Deutsch
- English
- Español
- Esperanto
- Français
- Gaeilge
- Hrvatski
- Italiano
- עברית
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Русский
- Svenska